text:
Sagrada Família
Sagrada Família er kirkja í Barcelona í Katelónia, Spania. Kirkjan í Barcelona er millum heimsins kendastu kirkjur, hetta hóast hon ikki er liðug enn. Hon hevur verið í gerð í 125 ár. Kendi spanski arkitekturin, Antoni Gaudí (25. juni 1852 – 10. juni 1926), teknaði kirkjuna, og byggingin byrjaði í 1883. Gaudí doyði í 1926, og fleiri av fremstu innan sponsku mentanarelituna halda, at byggingin skuldi verið steðgað longu tá. Seinastu metingarnar siga, at kirkjan kann verða liðug í 2030.
Ein bólkur við 400 limum úr sponsku mentanarelituni krevur nú, at steðgast skal beinanvegin, tí nógvar broytingar eru framdar, sum sambært teimum ikki eru í tráð við andan hjá Gaudí. Antoni Gaudí tók ætlanir sínar við í grøvina, tá hann í 1926 varð yvirkoyrdur av einum sporvogni og læt lív 74 ára gamal. Síðan hava aðrir arkitektar strevast við at fullføra verkið, men hetta hevur ikki verið lætt, tí Gaudí broytti fleiri ferðir ætlanir sínar. Eisini oyðiløgdu anarkistarnir tekningar undir borgarakrígnum í 30-unum, so arkitektar nú arbeiða við endurskapanum av uppruna tekningunum.


c: text/html

text:
Tíggju ár eru liðin, síðan Sharon Weiss og Eyðbjørg Dalsgaard á fyrsta sinni lótu dyrnar upp í Frískúlanum í Havn í august 2007. Frískúlin hevur síðani byrjan hildið til á Velbastað í náttúrvøkrum umhvørvi - í føroya størstu skúlastovu, sum tey plaga at siga. Náttúran er eisini ein sjálvsagdur partur av gerandisdegnum, eins og kreativu fakini spæla ein stóran leiklut í undirvísingini.
Frískúlin hevur sum aðalmál at møta barninum, har tað er. Barnið í síni heild skal tí stimbrast í mun til menningarstig, evni og í ávísan mun áhuga. Tað skal fáa hóskandi avbjóðingar og tá krevst eisini at kenna barnið serstakliga væl. Børn eru ymisk og tí má undirvísingin lagast eftir. Summi krevja meiri tíð, eyka frálæru og venjingar enn onnur. Summi gera stór framstig, onnur meir líðandi og nógv gera tað í lopum. Næmingar kunnu vera stinnir í onkrum og veikari í øðrum. Frískúlin í Havn er uppbygdur við hesum í huga, hann viðurkennir ymiskleikan og metir tískil “serligan tørv” at fata um allar næmingar. Stimbran er eitt lyklaorð skúlans.
Frískúlin er elsti og mest royndi frískúlin í landinum og hevur slóðað fyri at aðrir frískúlar eru settir á stovn.
Í Frískúlanum ganga umleið 40 næmingar í 1 - 6. flokki. Vanliga verða 10-12 næmingar tiknir inn hvørt skúlaár.
Hóskvøldið 11. januar 2018 verður kunnandi fundur í Kaffihúsinum fyri øllum áhugaðum, sum umhugsa Frískúlan sum ein møguleika fyri teirra barn. Á skránni verður kunning um Frískúlan, námsfrøðiliga grundarlagið og gerandisdagin í Frískúlanum. Høvi verður eisini at fáa prát við lærarar, foreldur og næmingar.

robotstxt: allowed

filter: keep


text:
Hitler tók drøgg og onnur rúsevni í stórum nøgdum. Hetta verður avdúkað í væl undirbygdari bók eftir týska rithøvundin Norman Ohler.
Serliga var tað evnið metamfetamin, sum varð brúkt og misbrúkt víða um í Triðja Ríkinum, alt frá verksmiðjuarbeiðarum, hermonnum til høgtstandandi politikarar og embætisfólk, og kanslarin sjálvur fekk so nógv av rúsevnum frá sínum lívlækna, at hann mest sannlíkt hevur gingið skeivur dagliga.
Hetta verður avdúkað í væl undirbygdari bók eftir týska rithøvundin Norman Ohler – Der totale Rausch: Drogen im Dritten Reich – sum kom út í 2015.
Søgan hjá Ohler byrjar í Weimer-lýðveldinum í teimum døgum, tá ið heilivágsídnaðurin har stóð í besta blóma. Landið var ein av fremstu útflytarum av morfini og kokaini, og narkotika var at fáa á nærum hvørjum gøtuhorni.
Tað var um hetta mundi, at næstu ráðgevar og stuðlar Hitlers royndu at framala eina glæstrimynd av honum, sum var hann ein støðufastur og sigurshugaður persónur, sum vildi stríðast ótroyttiligur til tað síðsta fyri sítt land, og aldrin loyva tí minsta sindri av eitri – ikki so frægt sum dropan av kaffi – inn í sítt reina likam.
Hóast nasistarnir lótust at vera hart ímóti øllum sløgum av rúsevnum, og serliga løgdu jødarnar undir at vera teir sum seldu og forpestaðu landið við hesum tramansskapi, so vóru narkotisk rúsevni vælkend og nógv brúkt í veitslum og samkomum í teimum nasistisku vinaløgunum.
Hesi rúsevni vóru ein kærkomin hjálp í royndini at halda eini heilari tjóð árvaknari, so hon var før fyri at fylgja tí sera virkisfúsa og ótroyttiliga føraranum.
Eitt virki, sum framleiddi heilivág í Berlin, kallað Temmler, fekk í 1937 patent uppá at framleiða eitt evnafrøðiligt metamfetaminslag, ið varð nevnt Pervitin. Hetta gjørdist skjótt sera væl umtókt millum manna og verð brúkt sum stimbrandi og avriksfremjandi. Evnið fekst uttan læknaváttan, og tað varð brúkt í góðgætisframleiðslu, eitt nú konfekt og sjokulátu. Eitt nú vóru kvinnurnar eggjaðar til at eta ein ella tveir bitar av hesum sjokulátagóðgæti, so at tær bæði lættari og skjótari kundu avgreiða tað húsliga arbeiðið, umframt at tær fóru at lætna, tí Pervitin ávirkaði matarlystin.
Tað var tó skjótt eftir at kríggi var brostið á, og serliga tey seinastu krígsárini, at hesi at síggja til óseku evni funnu leiðina fram til herovastaleiðslurnar, sum tóku tey til sín við opnum ørmum. Evnini høvdu tað serliga við sær, at tey, sum vórðu send í kríggj fingu dirvi til at fremja uppgávuna betur, og harumframt helt tað fólkinum vaknum nógv longri enn annars. Tí kundi hetta evni verða brúkt til heilt serligar uppgávur, har tað kravdist, at fólk skuldu vera vakin í fleiri samdøgur.
Lesi greinina High Hitler, sum stóð í The Guardian, tá ið bókin hjá Norman Ohler kom út á enskum í oktober 2016.
Hoyr Norman Ohler greiða frá og lesa burtur úr bókini


text:
Turid Birkeland
Turid Birkeland (fødd 5. november 1962 í Haugesund, deyð 24. desember 2015[1] í Oslo) var ein norskur mentanararbeiðari, fakfelagskvinna og politikari, ið umboðaði Arbeiðaraflokkin. Hun var mentamálaráðharri í stjórnini hjá Thorbjørn Jagland frá 25. oktober 1996 til 17. oktober 1997. Hon var eisini rithøvundur, mentanarstjóri og programmeleiðari í NRK, og leiðari fyri Risør kammermusikkfest. Frá 2008 var Birkeland seniorráðgevi í Telenor. 16. apríl 2012 tók Birkeland við sum stjóri fyri Rikskonsertene, eitt seks ára áramálsett starv, hon tók við eftir Åse Kleveland.
Sjúka og deyði[rætta | rætta wikitekst]
Turid Birkeland fekk diagnosuna myelofibrosa í 2010, tað er krabbamein í beinmerkinum. Hon doyði eftir øllum at døma av bruna, ið kom sum fylgisjúka orsakað av krabbameinssjúkuni. Í eini samrøðu við VG Helg í 2012 greiddi hon frá, at hon hevði verið ígjøgnum eina pínufulla viðgerð við stamsellum frá ókendum gevara.
Sonur hennara var 10 ára gamal, tá ið Turid andaðist.


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Category Archives: Óbólkað
Úrslit frá MU 2015
Viðfestur er úrslitalistin frá Meistarastevnuni fyri Ung 2015, sum Svimjisamband Føroya og Ægir skipaðu fyri í Klaksvíkar Svimjihøll um vikuskiftið. Hartil fílur til hagtalsbrúk. Úrslitini kunnu eisini síggjast her á livetiming.se mu2015-urslit mu2015-urslit RE150502
EJM liðið veðurfast
EJM liðið hjá okkum, ið er á veg á venjingarlegu í Canét liggur veðurfast. Continue reading
5 føroysk met og 7 juniormet á NMU 2010
Føroysku svimjararnir megnaðu í morgun at seta 4 nýggj føroysk met og 5 føroysk juniormet, á norðurlendsku meistarastevnuni fyri ung, sum hevur verið í Drammen í gjár og í dag. Magnus Jákupsson vann sær hartil silvurheiðursmerki í 50 metra firvaldasvimjing, … Continue reading


text:
U 17 landsliðini komin til Ikast
U 17 landsliðini hjá gentum og dreingjum komu sunnudagin til Danmarkar við Atlantic Airways. Liðini skulu spæla við í altjóða evropeiskari kapping.
Kvinnuliðið skal mánadagin spæla tveir dystir - klokkan 08.00 føroyska tíð spælir liðið ímóti Danmark, og klokkan 16.00 føroyska tíð skal liðið aftur í eldin, og tá er mótstøðuliðið Noreg.
Dreingjaliðið spælir mánadagin kl. 12.30 ímóti Svøríki.
Dystirnir verða vístir her: http://www.volleytv.dk/
Spælararnir á liðunum eru hesir:
U 17 gentur:
Petra Sunadóttir Hansen, Dráttur
Elsa Samuelsen, KÍF
Inga Helena Henriksen, SÍ
Eva Gunn Niclasen, SÍ
Sára Maria Johansen, TB
Maria Gøthe Magnusdótti, Fleyr
Sára Rannváardóttir Vatnhamar, Fleyr
Bjørk Nolsøe Isaksen, Fleyr
Barbara Káradóttir Durhuus, Fleyr
Hilda Bolstad Mortensen, Fleyr
Zoe Elisabeth Dickson, KÍF
Hanna Iansdóttir Biskopstø, Fleyr
Venjari: Romica Øster
Hjálparvenjari: Magnar Kári Vang
Liðleiðari: Hanna Helena Weihe Simonsen
U 17 dreingir:
Ari í Haraldstovu Petersen, SÍ
Ragnar Weihe, SÍ
Hjørtur Joensen. SÍ
Jón Weihe Simonsen, SÍ
Oddur í Haraldstovu Petersen, SÍ
Dávið Hentze, Mjølnir
Áslakur Holm, ÍF
Hákun Weihe Heinason, Fleyr
Jónfinnur Jógvansson Hansen, Fleyr
Niklas Samuelsen, Fleyr
Julian Vest Niclasen, SÍ
Venjari: Rajko Petrovic
Hjálparvenjari: Hans Simonsen
Liðleiðari: Jónley Poulsen


text:
"Lívið er týdningarmiklari enn listin" skrivaði amerikanski rithøvundurin James Baldwin "Tað er tí listin er týdningarmikil".
Tað havi eg altíð hildið var so vakurt orðað.
Orðini fingu tó ein øðrvísi ítøkiligan týdning fyri meg fríggjadagin, tá eg sá framsýningina “Hvalatekin” í Norðurlandahúsinum. Eg gjørdist sera bilsin yvir at kenna meg meg stoytta yvir hesa listina, sum stór vøkur djór hava latið lív fyri, og sjálvt um tað jú ikki er fyrstu ferð, eg havi sæð list, sum involverar deyð djór, føldi eg meg brádliga noyddan til at gera upp við meg sjálva um eg hevði etisk kvabbabbilsir yvir verkætlanina. Mín fyrsta reaktión var at síggja tað sum nakað positivt, at meta tað áhugavert, at listin kann vekja kenslur í okkum, sum ikki á sama hátt vakna av endaleysu røðini av ræðuleikum í fjølmiðlunum. Men eg endaði við at uppgeva granskingina av mínum egna morali, kjakið í mínum egna høvdi gjørdist perverst, tá eg byrjaði at umhugsa um eg tá haldi tað vera meira í lagið um djór doyggja fyri góða list enn fyri vánaliga. Eitt tílíkt kjak troysti eg mær ikki út í, ikki eingang við meg sjálva. Eg fór í staðin heim og stokti búffar uttan at hugsa serliga nógv um kúnna, sum heilt vist heldur ikki hevur havt heimsins besta lív, men merkiliga fegin um at sleppa frá listini og yvir í lívið.
Fríggjadagurin fór og leygardagurin kom og fór uttan list. Sunnudagin fann eg útav, at har var enn ein fernisering, sum eg helst átti at farið til. Framsýningin við veruleikatrúgvu, superrealistisku málningunum hjá Thomas Kluge læt upp klokkan tvey í Listasavni Føroya, og tað kundi heilt vist verið áhugavert at sæð, um hendan framsýningin kundi latið upp okkurt í mínum huga. Men familjan var eisini boðin til døgurað hjá góðum vinum klokkan tvey, og tað hevði eg nógv meira hug til. Ragnhild hevði gjørt fiskafat og tá vit høvdu etið, sótu vit báðar einsamallar eftir og prátaðu um summarfrítíðina meðan vit eygleiddu børnini, sum klatraðu alt ov høgt og vóru alt ov illa ílatin, men eingin okkara gjørdi nakað við tað og tað tóktist sólarklárt, at hetta er lívið, at lívið er tað týdningarmiklasta og at tað skal sleppa at henda í friði og náðum.
Nú er tað mánadagur og meðan eg skrivi gongur tað upp fyri mær hví eg ongantíð havi skrivað dagbók. Mær dámar ikki at dokumentera mítt lív og eg vil heldur lata framtíð og fortrongingar avskepla, órógva og tulka fortíðina. Tað er tí listin er týdningarmikil. Tí lívið er týdningarmiklari. Tí lívið er so týdningarmikið, at vit ikki hava orð fyri tí, tí pínan av deyðanum er so óendalig, at vit ikki fáa skapt myndir av honum, tí alt er so forbannað stórt, ræðuligt og vælsignað. Tað er tí, at tað gevur so góða meining at byrja eina nýggja viku, sum skal verða merkt av einari rúgvu av list, og har eg fari at arbeiða við at orða nútíðarlistina sum var tað týdningarmiklari enn sjálvt lívið.
Framsýningin HVALA TEKIN / FELTGRA FIKKUR í Norðurlandahúsinum og í Steinprenti
27. apríl – 28. mai 2012
Framsýningin Myrkur veruleiki við danska listamanninum Thomas Kluge á Listasavni Føroya
29. apríl - 12. mai 2012
(IS)


text:
Í dag er spennandi javnstøðuráðstevna í Keypmannahavn, har fokus er at fáa menn við í javnstøðuarbeiðinum. Ráðstevnan, nevnd Barbershop, hevur eina røð av spennandi framløgum frá m.a. IKEA group, Deloitte and Volvo group.
Eyðgunn Samuelsen, landsstýriskvinna luttekur eisini í orðaskifti við Karen Elleman, ráðfrú í javnstøðu.
“Tað hevur stóran týdning, at øll – bæði kvinnur og menn - eru við, skulu vit fáa javnstøðu. Tað hevur týdning at vit hava góðar vælferðartænastur, soleiðis at kvinnur ikki hava fyri neyðini at velja millum familju og arbeiðslív. Og tað hevur eisini stóran týdning, at pápar fáa sín lut í barnsburðarfarloyvinum. Hetta er gott fyri børnini, fyri menninar og fyri alla familjuna”, sigur Eyðgunn Samuelsen.
Til ber at fylgja ráðstevnini live her : http://streaming.uncity.dk/uncity
Skráin er her
Ráðstevnan er fyriskipað av íslendska uttanríksmálaráðnum, Norðurlandaráharraráðnum og UN Women


text:
Leygardagin 24. mars 2012 byrjar ráðstevnan um menning av seyðahaldinum í Føroyum. Ráðstevnan, sum verður hildin á Hotel Føroyum byrjar kl. 1000 og heldur fram til kl. 1600.
MENNING AV SEYđAHALDINUM ═ FěROYUM
Hv°rji ßrin hevur f°rdi landb˙naarpolitikkurin og aling havt ß seyahaldi Ý ═slandi ? Eyjˇlfur Ingvi Bjarnason, landb˙narrßgevi.
Seyahald vi ?gammel norsk sau? fram vi norsku strondini - Kjell Arne Augustsen, rßgevi Ý vistfr°iligum landb˙nai.
Nřggjastu royndirnar ß B˙naarstovuni innan seyahald - Hj°rdis Jensen, b˙fr°ikandidatur.
Landsseyasřningin - Bj°rn Patursson, stjˇri ß B˙naarstovuni.
Ătlanin at °kja ˙rt°kuna av seyahaldinum vi at břta hagan Ý fleiri beitir - Jˇannes Patursson, bˇndi Ý Kirkjub°.
ěrvÝsi r°kt hevur givi st°ugari ˙rt°ku av seyahaldinum - Eyun Eliasen, bˇndi ß Tr°llanesi.
Skipanin av seyahaldinum Ý F°royum, třdningurin av ognarviurskiftunum og hvussu hesi ßvirka m°guleikarnar fyri menning av seyahaldinum - Gunnar Bjarnason, b˙fr°ikandidatur.
Ognarviurskiftini ß landb˙naarj°rini - Niels Pedersen, formaur Ý Ëalsfelagnum.
Tilmelding til rßstevnuna vi at flyta 350 kr ß konto 6460 ? 428.155.3 innan 17.mars 2012.
Bˇndafelag F°roya - Ëalsfelagi ? B˙naarstovan - B˙naargrunnurin ? MBM


text:
Og soleiðis havi eg tað, nú eg hoyrdi í útvarpinum at borgarstjórin í Tórshavnar kommunu vísir seg at vera so stórsinnað, at lønin til hennara starvsfólk í kommununi kortini fáa løn, hóast tey eru rakt av verkbanni.
Eg havi ongantíð fyrr hoyrt um at fólk verða trekt innan eitt verkbann ella verkfall er av. Siðvenja hevur verið at tað verður uppgjørt eftir at stríðið er av.
Og sum eg eisini hoyrdi, so blivu starvsfólk trekt árið út - eg meini so við - tað er bert 20 desember í dag.
Eg hoyrdi at spurt var fleiri ferðir í útvarpinum um ætlanin var at lata verkbannið verða mánaðin út, men einki svar kom.
Er tað veruligani so galið at tað longu er ætlað?
Eg eri fullvæl greið yvir at starvsfólkini við hesum verkbanni eru søgd úr starvi, men eg loyvi mær at trúgva, at ætlanin kortini er at varveita øll hesi starvsfólk á øllum stovnunum í Tórshavnar kommunu, eftir at stríðið er av.
Nógv verður tosað um, at stovnar steingja millum jól og nýggjár. Hesir dagar verða sjálvandi goymdir, og hildnar eina aðru ferð, ella útgoldnar, men her hugsi eg um foreldur. So nógv foreldur hava trupult at fáa síni børn ansaði, og tískil ikki eru til arbeiðis.
Eg veit eisini um foreldur, sum av somu orsøk skulu arbeiða millum jól og nýggjár, hóast tey ætlaðu sær at halda frí, so foreldur eru nógv sperd, og skulu eisini hugsa um ansing av børnum.
Ja, jólini fara at gerast trupul og strævin, um hetta fer at verða tað stóra kjakið í jólaferiuna.
Eg hugsi eisini um allar hesar hugnaligu løturnar, sum børnini í løtuni missa í sínum dagligdegi. Eg hugsi eisini um øll tey sum búgva og sum arbeiða á landsins stovnum. Hvat verður av teirra hugnaligu høgtíð, um ikki allir partar sessast við samráðingarborðið, og fáa gjørt eina veruliga góða semju, sum partarnir kunnu vera glað og stolt yvir.
Eg øtist yvir henda harðleika sum fer fram í løtuni. Við ynski um at semjan skjótt kemur í lag og fer at geva okkum øll jólagleði og jólafrið.


text:
Trivnaður
Hví er trivnaðurin ymiskur frá arbeiðsplássi til arbeiðspláss og frá persóni til persón?
Mínar royndir siga mær, at vit ofta hava ymiskar væntanir til eitt nú starv, arbeiðslív, leiðara, arbeiðsgevara, og/ella arbeiðspláss. Aloftast duga vit ikki nóg væl at seta orð á misnøgd eins væl og vit ikki altíð vita hvat vit ynskja okkum, td. hvussu og hvat skal til fyri at vit skulu gleða okkum at møta til arbeiðis.
Eitt sum gongur aftur og aftur, tá talan er um trivnaðartrupuleikar, er næstan altíð ógreitt ella kanska beinleiðis tørvand samskifti.
Onkuntíð skulu broytingar til, men oftari er talan bert um smáar justeringar sum kunnu gera trivnaðin nógv betri.
Eg havi drúgvar og góðar royndir við trivnaðararbeiði - og góð amboð.


text:
Bókasavnið við Løkin í Runavík verður karmur um áhugavert bókmentatiltak hóskvøldið 25. oktobur kl. 19.00.
Tiltakið er fyriskipað sum samstarv millum bókasavnið og okkum. Fjølbroytt og sera forvitnislig skrá er sett saman við framløgum, upplestri og tónleiki.
– Jonhard Mikkelsen, stjóri á Sprotanum, hevur eina framløgu um bókaárið 2012
– Nýútkomna “Brævabókin” eftir viðgitna russiska høvundin Mikhail Sjisjkin verður umrødd. Vit hoyra brot úr samrøðu við russiska høvundan, tá hann vitjaði í Føroyum í farnu viku, og Páll Danielsen fer at lesa brot úr bókini
– E-bókaportalurin VITRA verður latin upp, og almenningurin sleppur inn
– Heri á Rógvu greiðir frá bókini “EXIT Føroyar”, sum hann og Høgni Reistrup hava ritstjórnað. Bókin leggur upp til kjak og loysnir, ið kunnu liggja fyri stavn
– Heini Olsen vísir eitt stutt filmbrot frá tíðini hann arbeiddi sum ungur verkfrøðingur niðri í Persia í fimmtiárunum. Hann hevur skrivað bók um lívsroyndir sínar millum muhameds menn og kvinnur
– Steðgur og bókasavnið bjóðar drekkamunn og okkurt gott afturvið
– Elin Henriksen fer at umrøða bókina “Vegginurin” eftir Marlen Haushofer
– Edvard Olsen fer at umrøða bókina “Kristin Lavransdóttir 1”, og Páll Danielsen fer at lesa brot úr hesi bók
– Jonhard Mikkelsen greiðir frá bókini ”Heilsan Pól F” og vit hoyra vit brot úr samrøðu, gjørd var við Pól F., tá ið hann fylti 70 ár. Hanus G. Johansen fer at leggja koll í kvøldið við tveimum løgum, hann hevur sett til yrkingar hjá Pól F.
Bókasavnið bjóðar aftur drekka og okkurt afturvið, og fólk kunnu práta og hugna sær. Tiltakið er alment og ókeypis. Byrjað verður klokkan 19 og skráin røkkur væntandi til uml. klokkan 21.


text: Michael Phelps fekk sum kunnugt eina millión (av dollarum!) frá Speedo, sum bonus fyri at klára at vinna meira enn 7 gull í Beijing. Men nú velur hann at koyra allan hendan pening í ein grunn kallaður “The Michael Phelps Foundation”, at brúka til at breiða út eina undirvísingarætlan kallað “Dream, Plan, Reach”, sum hann sjálvur hevur havt nógva nyttu av. Hugsjónin í hesum ‘programmi’ er longu sum barn at seta sær mál, sum man so leggur ætlanir fyri hvussu man skal røkka, og annars følir persónliga ábyrgd fyri at royna at náa. Sovorðið sum at eitt sunt og heilsugott lív er neyðugt, um tú skal kunna náa tínum dreymum. Lesið SwimInfo


text:
Narko á fløsku
Dan Klein --- 05.02.2017 - 09:30
Seinnapartin mánadagin fær løgreglan í Havn handað 130 gram hasj, 8-9 gram av heroin, og nakað av hasj-fræ, ið varð funnið, sum vrakgóðs í Kvívík. Bjarni Dam fekk onga finningarløn...Oyggjatíðindi 17. desember 2008.
Á politistøðini í Havn fingu tey eina serliga uppliving, tá Bjarni Dam av Leynum, kom inn á støðina.
Hann var als ikki ørindaleysur, men var komin við einari plastikk-fløsku, sum hann ikki ivaðist í, innihelt hasj, og tað, sum var sterkari.
Plast-hylkið hevði Bjarni funnið á brimgarðinum í Kvívík.
Í honkini hekk ein bláur sjekil, har tunt band kundi hava verið bundið í okkurt, kanska eina boyu, men var slitnað.
Tá innihaldið bleiv hvølvt á borðið hjá løgregluni, var ein nakað, ið kundi mint um eina sjokolátu, pakkað inn í plastikk. Hetta var hasj í plátum, sum, kunnu vit heilsa og siga, als ikki luktaði av sjokolátu.
Hetta luktaði sera illa.
Annars vóru tveir lítlir posar í eisini, annar størri enn hin.
Ein everska lítil fløska var eisini í plastikkhylkinum við áskriftini Sigma, ið hevur við ávíst málingamerki at gera, ið eisini verður selt í Føroyum.
Men í hylkinum vóru eisini tveir lutir, sum løgreglan helt kundi hava somu funktión, sum sokallaðu vatnpípurnar í miðeystri, bara í ministødd, til brúk saman við minifløskuni úr plastikk.
Í hylkinum var eisini eitt battarí, og tvær blinklyktir.
Onnur var reyð. Her var onki battaríð í. Hin var glaslitað, men við at trýsta á hesa, fór lyktin at blinka.
Men onki blunk var tá Bjarni Dam fann hylkið á brimgarðinum í Kvívík.
Løgreglumaðurin spurdu Bjarna um hann varnaðist nakað serligt, tá hann fann hylgið - um t.d. ávísir persónar vísi fonginum áhuga, men tað gjørdi hann ikki.
Løgreglan kundi ikki koma við nakrari niðurstøðu, men hildið var, at hetta kundi vera blakað út av skipið, men bara ikki funnið aftur.
Á vektini hjá løgregluni bleiv staðfest, at talan var um 125 gram av hasj, og 8-9 gram av heroin, og nakað av hasjfræ.
Løgreglan upplýsti, at um persónur verður tikin við hasj, so telja tvey gram til privata nýtslu, sum útloysir eina bót. Alt omanfyri hetta má metast at skula seljast.
Upplýst var, at t.d. í gøtuhandli, kann eitt gram av hasj seljast fyri 3-400,- krónur, so her vóru rúsevnir fyri munandi meira enn hálvthundrað túsund krónur.
Fyri at staðfesta innihaldið, tók løreglan hylkið til nærri kemiskar kanningar.
Tá innihaldið var kannað, kom politisturin aftur við tveimum smáum gløsum, og staðfesti, at talan var um narko, og at tað kundi síggjast á bláa litinum.
Og síðani fingu vit eitt sindur at vita um narko-smugling. Tað var t.d. ikki óvanligt, at posar við salti vóru bundnir til eitt hylki, sum sakk á botn av tyngdini, men flotnaði so aftur tá saltið var upployst.
Bjarni Dam fekk onga finningarløn, men fekk takk fyri at hava víst gott samfelagssinni, og soeiðis eisini hevði forða, at hinnihaldið endaði millum børn og ung.
Har var sanniliga talan um narko á fløsku.


text:
Fráboðan frá formanni SSF:
Svimjinevndin hevur í dag tikið avgerð um, at tað sjálvandi skal verða ein onnur kravtíð til juniormet á longum hyli enn í stuttum hyli.
Kravtíðirnar fyri juniormet á í longum hyli verður sostatt listin sum er kunngjørdur +2%. Hesin listi fær samam gildistíð sum hin listin, t.e. 1. september 2008.
Harvið hevur Birita Debes sett trý juniormet á hesi heimsmeistarastevnu. Fyrst við 1:10.30 í 100 rygg, har kravtíðin til juniormet er umleið 1:11.06. Síðani við 32.27 í 50 rygg, har kravtíðin til juniormet er umleið 32.66. Og síðani við 1:03.10 í 100 frí, har kravtíðin til juniormet er umleið 1:03.17. Eg sigi ‘umleið’, tí at eg ikki kenni offisiellu hundraðpartarnar enn.
Trupulleikin var, at kravtíðirnar vóru tær somu til at seta juniormet í 50 metra hyli, sum í 25 metra hyli. Vit brúka í øðrum samanhangi eina umrokning á 2%, til dømis tá ið kravtíðir verða settar til altjóða stevnur, og tað er so tann umrokning sum nú verður brúkt eisini her.


text:
Bøkurnar um skrímslini eru á sjey ymsum málum og hava fingið virðislønir og viðurkenningar og frálík ummæli uttanlands. Stór og smá kring heimin dámar væl skrímslini bæði. Og tað er ikki uttan grund. Høvundarnir hava megnað at viðgera fleiri av teimum evnum, ið upptaka yngru børnini.
Í hesari bókini ræðist lítla skrímsl hæddir. Men tað er sjálvandi ikki nakað, mann sigur fyri øðrum og slett ikki Stóra Skrímsli, ið torir at klintra øgiliga høgt. Í staðin reypar mann sær og sigur seg tora alt møguligt.
Málið í bókunum líkist nógv barnamáli og er helst ein av orsøkunum til, at børnum dámar tær so væl. Men fyrst og fremst eru hetta góðar søgur, sum hóast tær hava skrímsl sum høvuðspersónar tosa beinleiðis til barnið í okkum.
Aftur


text:
Høgni Hoydal valdur at umboða Føroyar í Nordisk Kulturfond
Norðurlandaráðið hevur valt Høgna Hoydal at umboða Føroyar í nevndini fyri norðurlendska mentanargrunnin – Nordisk Kulturfond
Nordisk Kulturfond er ein av elstu stovnunum í norðurlendskum samstarvi og hevur virkað síðani 1966. Grunnurin veitir árliga uml. 30 mió. krónur í stuðli til mentan, list, tiltøk, ferðir, verkætlanir og samstarv í Norðurlondum – innan allar mentanar- og listagreinar.
Høgni Hoydal er valdur sum fastur limur í nevndini, meðan Helgi Abrahamsen er valdur sum varalimur.
Høgni Hoydal sigur:
“Eg eri errin av at umboða Føroyar í hesum grunni, sum í skjótt hálva øld hevur havt sera stóran týdning fyri mentan og list í norðurlondum og fyri norrønt samstarv sum heild. Grunnurin fevnir vítt í sínum stuðulsmøguleikum og byggir á, at talan skal vera um listaligt og mentanarligt samstarv tvørturum landamørk. Fyri 15 árum síðani nýtti eg sum landsstýrismaður í norðurlandamálum nógva orku at tryggja, at Føroyar fingu sjálvstøðuga umboðan í Nordisk Kulturfond. Og á øllum økjum, har vit vinna okkum javnbjóðis umboðan, hava vit prógvað, at vit hava nógv ítøkiligt at geva hugsjónini um tætt norðurlendskt samstarv, ið er øllum borgarunum og øllum londunum til frama. Martin Næs, deildarstjóri í Mentamálaráðnum hevur umboðað Føroyar væl í grunninum seinastu tvey árini, og eg fari at royna at byggja á royndirnar hjá honum.”
Høgni Hoydal tekur sæti í nevndini frá 1. Januar 2015.
Tjóðveldi


text:
Skal vera fíggjarliga ráðiligt at selja almenn grundstykkir
Dan Klein --- 15.03.2017 - 07:56
Tað ereitt krav, at søla av kommunalum grundstykkjum til ein lágan marknaðarprís bert kann fara fram, um hetta má metast at verða meiri fíggjarliga ráðiligt, enn at bíða eftir betri tíðum, og við hesum hægri prísum, og at kommunurnar skulu tryggja, at borgarar ikki eru fyri mismuni, sigur Sirið Stenberg, landsstýriskvinna í svari til Heðin Mortensen, úr Javnaðarflokkinum.
Svar upp áfyrispurning nr. 53/2016 eftir § 52 a í tingsskipanini um at luta út kommunal grundstykki, frá Heðini Mortensen, løgtingsmanni
Spurningurin var soljóðandi:
1.Kann landsstýrismaðurin upplýsa, hvørjar reglur galda, tá kommunur luta út kommunal grundstykki undir kostprís?
2.Hvat ger landsstýrismaðurin fyri at tryggja, at borgarar ikki eru fyri mismuni, tá kommunur luta út grundstykki?
Svar:
Til nr. 1:
Fastognir hjá kommununi skulu sum meginregla bjóðast út alment, áðrenn ognin verður seld, sbrt. § 44, stk. 1 í kommunustýrislógini. Nærri reglur hesum viðvíkjandi eru ásettar í kunngerð nr. 122 frá 2000 um alment útboð av kommunalari fastogn.
§ 2, stk. 1, nr. 4 í kunngerðini ásetir, at kommunal fastogn tó ikki nýtist at verða boðin út alment, um talan er um kommunalar útstykkingar o.l., har tillutan og prísáseting fara fram eftir frammanundan ásettum reglum. Her er talan um kommunala grundstykkjasølu, har prísurin á samanlíknandi ognum vanliga er tann sami. Fyritreytin fyri hesum er tó, at prísurin verður ásettur eftir sakligum leiðreglum, og at kommunan hevur sakligar leiðreglur at tilluta stykkini eftir. Hetta kann t.d. gerast við, undir ávísum treytum, at seta møguligar keyparar á bíðilista, soleiðis at tað ikki verður tilvildarligt, hvør fær tilboð um at keypa ognina.
Siðvenjan hevur leingi verið tann, at kommunur veita byggibúna jørð til borgararnar. Endamálið er at syrgja fyri, at neyðug grundstykki verða fingin til vega, soleiðis at menningin av kommununi heldur fram, og soleiðis at planlegging og býarmenning í kommununi kann stýrast.
Vanliga verður mett, at søla av kommunalum grundstykkjum skal verða til marknaðarprís. Á henda hátt verður ólógligur stuðul ikki veittur til persónar, vinnuvirksemi ella onnur við sølu av kommunalum grundstykkjum. Kravið um, at søla av kommunalum grundstykkjum skal verða til marknaðarprís, hevur við sær, at ein kommuna:
• ikki kann selja til kostprís, um marknaðarprísurin liggur hægri enn kostprísurin. Ein kommuna kann tískil hava eitt yvirskot um marknaðarprísurin er høgur.
• kann selja til ein lágan marknaðarprís, hóast kostprísurin ikki kemur innaftur til kommununa. Hetta merkir, at ein kommuna kann hava undirskot, um marknaðarprísurin er lágur.
Tað er tó eitt krav, at søla av kommunalum grundstykkjum til ein lágan marknaðarprís bert kann fara fram, um hetta má metast at verða meiri fíggjarliga ráðiligt, enn at bíða eftir betri tíðum, og við hesum hægri prísum. Hetta merkir, at um ein kommuna hevur keypt og gjørt grundstykkir byggibúgvin út frá tí meting, at hetta er fíggjarliga ráðiligt, men at tað seinni vísir seg, at tað mest fíggjarliga ráðiliga er at selja grundstykkini, hóast marknaðarprísurin ikki dekkar samlaðu útreiðslurnar, so er ein tílík søla lóglig.
Tað kann vera torført at áseta ein marknaðarprís, og prísásetingin verður tá ofta í stóran mun ein ætlandi virðismeting. Tað er kommunan, sum skal gera eina meting av, hvat marknaðarprísurin er. Tá ið kommunan ger eina slíka meting, hevur hon eitt ávíst rásarúm til at seta prís á ognina. Um tað seinni vísir seg, at prísurin, sum kommunan hevur ásett, er ov høgur, er tað upp til kommununa at meta, um prísurin møguliga skal lækkast. Tá ið kommunan ger hesa meting, skal hon taka støðu til, um tað er fíggjarliga ráðiligt at lækka prísin, ella um kommunan í staðin skal bíða eftir betri tíðum.
Til nr. 2:
Tað eru kommunurnar, sum skulu tryggja, at borgarar ikki eru fyri mismuni.
Landsstýrismaðurin hevur eftirlit við kommununum, sbrt. § 48 í kommunustýrislógini. Í hesum sambandi hyggur landsstýrismaðurin eftir um kommunurnar halda galdandi lóggávu.
Heilsu- og innlendismálaráðið, 14. mars 2017
Sirið Stenberg
landsstýrismaður


text:
Heri Simonsen 19.06.2017 (19:45)
Sigfríður trýr mest uppá Víking
TRÝST á PÍLIN undir MYNDINI, og hoyr samanumtøkuna André Olsen og royndi venjarin, Sigfríður S. Clementsen høvdu í Rásarúminum um møguleikarnir hjá føroysku liðunum at vinna seg víðari í teimum evropeisku kappingunum. Samanumtøkan var gjørd seinastu løtuna av tí serligu Champions League/Europa League sendingini, sum var á Rás2 fyrr í dag.
Víkingur var fyrsta liðið, sum bleiv drigið í Champions League lutakastinum í ár. Mótstøðuliðið gjørdist meistaraliðið úr Kosovo KF Trepca 89.B36 skal spæla móti Nomme Kalju FC úr Estlandi. Fyrri dysturin er í Estlandi og seinni í Gundadali. NSÍ fær eina risa avbjóðing, tá teir skulu spæla móti hvítarussiska stórfelagnum Dinamo Minsk. Eins og hjá B36 spæla teir fyrra dystin á útivølli. KÍ skal spæla móti svenska liðnum AIK Stockholm.
Sigfríður S. Clementsen heldur, at Víkingur hevur tað liðið, sum er best brynjað til evropeiskan fótbólt. Sigfríður trýr ikki, at NSÍ hevur nakran nevniverdigan møguleika. Hann væntar KÍ fær tað torført, men hevur vónir um, at KÌ kann fáa ein javnleik á heimavølli. Sigfríður heldur ikki, at B36 er uttan møguleikar, men so má B36 bøta um serliga verjupartin.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Jan Müller
25.02.2017 - 14:51
Tað verður eingin minni enn ovasti stjórin í altjóða oljufelagnum BP, Bob Dudley, sum fer at seta altjóða oljumessuna ”Offshore Europe” í Aberdeen í heyst. Oljustjórin fer tá at nýta høvi til at varpa ljós á týdningin og tað virði, sum Norðsjógvurin og her ikki minst Atlantsmótið,økið millum Hetland og føroyska markið, hava fyri framtíðina hjá hesum eina oljurisanum eins og fyri mong onnur oljufeløg.
Herfyri kunngjørdi BP stjórin í samrøðu við Energy Voice miðilin, at BP hevur í kvittanum at tvífalda sína oljuframleiðslu í Norðsjónum í 2020. Hann skýrdi eisini Norðsjógvin og Atlantsmótið serstakliga at vera sjálv juvelin, gimsteinurin í krúnini hjá BP. Bob Dudley duldi ikki fyri, hvussu stóran týdning oljukeldurnar vestan fyri Hetland – og eystan fyri Føroyar – her Quad 204 og Clair Ridge hava fyri felagið. BP hevur gjørt íløgur uppá tíggjutals milliardir í útbyggingar av hesum keldunum. Men hesar verða kortini ikki tær seinastu, har felagið fer at gera íløgur í. BP fer at vera við í fimm leitibrunnum og 50 nýggjum útbyggingarbrunnum í hesum økinum næstu trý árini.
Tað er greitt, at tað er ikki av tilvild, at myndugleikarnir í bretska oljuhøvuðsstaðnum hava valt júst BP stjóran at seta hesa so týðandi oljumessuna. Vitandi at oljufeløgini eru vorðin nógv meira varin, tá tey gera íløgur í framtíðina, serstakliga eftir at oljuprísurin er farin niður í eina helvt, og vitandi, at avbjóðingarnar hava eisini tvingað oljuvinnuna til at rationalisera og lækka kostnaðarstøðið, so er sera umráðandi at fáa positivu signalini frá teimum mest týðandi oljustjórunum út í altjóða oljuumhvørvið.
Nú Føroyar eru við at leggja seinastu hond á fyrireikingarnar av 4. útbjóðingarumfarinum til oljuleiting kemur tað eisini væl við, at hesin oljurisin er so jaligur mótvegis framtíðar menningini av einum øki, sum Føroyar so sanniliga eisini eru partur av, nevniliga Atlantsmótinum. Tað er greitt, at tá BP stjórin tosar um sjálvan gimsteinin í BP krúnuni, so hugsar hann her fyrst og fremst um útbyggingarnar av teimum stóru oljukeldunum skamt frá føroyska markinum. At vera næsti granni til hesar risastóru oljukeldur kann bara vera eitt stórt pluss fyri framtíðar føroyska oljuleiting, nakað, sum bæði politikarar, vinnulívsfólk og onnur eiga at geva sær fær um, nú áðrenn 4. útbjóðingin fer í løgtingið og síðani letur upp.
Tað er tí heldur eingin ivi um, at tær føroysku fyritøkurnar og umboð annars, sum ætla at vitja Offshore Europe í Aberdeen í september, fara at fáa eina veruliga kenslu av, hvussu stórar vónirnar eru til lutvíst nýggja oljulandslutin ”Atlantsmótið”, eisini av summum nevndur tann Nýggi Norðsjógvurin.
Oljuportalurin fer framhaldandi at fylgja neyvt við, hvat hendir í hesum økinum komandi árini. Livst so spyrst.


text:
Dún-Eik
Dún-Eik (frøðiheiti - Quercus pubescens) er eitt miðalstórt, leyvtræ ella stórur runnur, kúput á vøkstri. Trø ið vaksa í skógarumhvørvi fáa nógvar upprættar greinar, meðan trø ið standa einsamøll fáa fleiri bular við útrættum, óregluligum greinum. Rótskipanin er sterk við eini djúptgangandi høvuðsrót og nógvum, víttgangandi síðurótum.
Støddin á fullvaksnum trøum er uml. 20 x 15 m (25 x 20 cm/ár). Trøini kunnu gerast eini 500 ára gomul, og kann bulurin gerast uml. 1,5 m. í diametur.
Upprunaøki: Høvuðsøkið røkkur frá Mið- og Suðureystur Evropa til Lítlaásia, Kaukasus og Krim.
Nýtsla: Viðurin er harður og haldbarur; hann verður brúktur sum timbur í byggi- og møblaídnaðinum. Umframt tað verður hann nýttur sum brenni og til framleiðslu av trækoli. Nøturnar verða brúktar til svínafóður.


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Category Archives: Vinstri forsíðubjálki
Undir OL-Kravtíð, norðurlendskt met og sætta pláss í finaluni
Pál Joensen svam seg í finaluna í 1500 frí leygarmorgunin í Shanghai. Klokkan 3:30 føroyska tíð leygarmorgunin byrjaði seinasta avbjóðingin hjá Pál Joensen. Úrslitið gjørdist eitt sættapláss í finaluni og 15 sekundir undir kravtíðini til Olympiski leikir 2012, eins og … Continue reading
So er tað HM í Shanghai
Nú sunnudagin byrjar 14. heimsmeistarastevnan á langgeil, har Pál Joensen skal royna seg í 800 og 1500 metra frísvimjing. Kappingin verður avbera hørð vegna kinesiska stórfavorittin Sun Yang, sum liggur til at kunna taka heimsmet í 1500 metra frísvimjing, og … Continue reading
Aðalfundur 27. mai kl. 19.00
Aðalfundur í Svimjisambandi Føroya verður í ÍSF-húsinum fríggjakvøldið 27. mai 2011 kl. 19.00. Skrá sambært lóg SSF. Svimjisamband Føroya
Pál Joensen á venjingarlegu í Potsdam
Pál Joensen og Jón Bjarnason fóru mánadagin 4. januar til Potsdam í Týskalandi, at venja har í 12 dagar saman við harðastu svimjarum úr Týskalandi, Avstralia, Italia, Spania og Suðurafrika. Talan er um fyrstu “Battle Training Camp” venjingarlegu millum hesi … Continue reading
Nýggj kalendaraskipan
Í samband við kalendarin fyri svimjiárið 2009/2010 hevur Svimjisambandið lagt kalendarin inn í Google-kalendarin. Hetta merkir, at kalendarin á hesari síðu altíð er dagførdur, eins og avmarking ikki er á hvussu langt fram kappingar kunnu leggjast inn. Kalendarin liggur undir … Continue reading
Oyggjaleikalandsliðið vant í Havn
Fríggjakvøldið og leygardagin vandi oyggjaleikalandsliðið í Havn. Hetta er fyrstu ferð at hópurin er samlaður síðani úttøkustevnurnar í vár.


text:
1000 takk
Hjartaliga takk til øll tykkum, ið hava stuðlað og arbeitt fyri Tjóðveldi á fólkatingsvalinum 2015.
Takka verið hvørjum einstøkum av tykkum, gjørdist Tjóðveldi størsti flokkur, og fingu Føroyar harvið eina tjóðskaparrødd aftur á Fólkating.
Ein serstøk tøkk til tykkum 563 kring allar Føroyar – á Argjum, Eiði, Fossanesi, Fuglafirði, Funningsfirði, Funningi, Giljanesi, Gjógv, Gøtugjógv, Haldórsvík, Hósvík, Hovi, Hvalba, Hvalvík, Kaldbak, Klaksvík, Kollafirði, Kvívík, Leirvík, Mykinesi, Nólsoy, Oyndarfirði, Oyrarbakka, Runavík, Sandi, Skála, Skopun, Strondum, Sumba, Sørvági, Toftum, Tórshavn, Tvøroyri, Vági, Velbastað og í Vestmanna – ið valdu at stuðla mær persónliga.
Eri ófatiliga takksom fyri stuðulin og fyri hvørja einastu atkvøðu.
Tit hava gjørt tað møguligt, at vit í Tjóðveldi nú fara at røkja føroysk áhugamál á Fólkatingi – til fyrimuns fyri føroyingar, føroyskt vinnulív og allar Føroyar.
Latið okkum saman byggja víðari á hetta fram til komandi løgtingsval.
Við tjóðveldiskvøðu,
Kristina Háfoss


text:
Kambfjaðrar
Kambfjaðrar, verruca vulgaris, er ein av okkara vanligastu virussmittum í húðini.
Tað er ein ígerð við "Humant Papillomavirus"(HPV), sum elvir ampa á húðina, ið er atvoldin til kambfjaðrar, millum annað, at rovan (ytsta húðarlagið) tjúknar.
Kamfjarðar eru ymiskar í stødd frá 1 mm til 1 cm í diametur.
Mong sløg eru av kambfjaðrum
Á hondum taka kambfjaðrar seg ofta upp við neglirnar og á fingrunum. Við hvørt eru tær átøkar smáum blómkáli.
Vanligt er at skilja millum tvey sløg av kambfjaðrum. Tær eyðkendu kambfjaðrarnar, sum vaksa uppeftir, verða nevndar exofytiskar. So eru eisini kambfjarðar, ið vaksa inneftir, endofytiskar.
Ytru blóðæðrar
Kambfjaðrar á hondum eru tær eyðkendu upphorvandi (vaksa uppeftir), meðan tær, ið koma á føturnar, eru flatari.
Á fótunum taka tær seg aloftast upp, har skógvar mangan eru í so trongir undir iljunum. Tað er sárt, tá tær koma undir stigið (tá fóturin verður settur júst á tað eyma staðið).
Verður hugt gjøllari at kambfjaðrum á fótum, síggjast ofta smáir svartir blettir (ella prikkar), ið stava frá tunnum blóðæðrum undir húðini.
Atvoldin til, at kambfjaðravirusið kann festa seg í húðina, er, at húðin er stokkin. Virusinum tørvar eitt op, tískil taka kambfjarðar seg mangan upp á støðum, har húðin oftast støkkur sundur.
Tað eru ymisk sløg av "Humant Papillomavirus" (HPV), og líkjast tey ikki hvørt øðrum, men avgerandi er, hvar á kroppinum tey bróta út.
Ein kambfjøður á hondini kann síggja øðrvísi út enn ein kambfjøður undir ilini, hóast hon stavar frá sama virusslagi. Ein kambfjøður í naglarótini kann til dømis ávirka sjálva neglina.
Í andlitið kemur tað, ið vanliga verður kallað flatar kambfjaðrar. Atvoldin er eitt annað slag av virusi enn tað, ið elvir til kambfjaðrar á hondum og fótum.
Hvussu smitta kambfjaðrar?
Kambfjaðrar smitta við beinleiðis húðarsambandi - húð móti húð, men eisini óbeinleiðis, eitt nú av gólvi og kanska eisini av handklæði. Kambfjaðravirusið kann yvirliva uttanfyri kroppin heilt leingi.
Ein tann eyðkendasta smittuleiðin er gólvið í svimjihøllum og skiftingarklivum.
Kambfjaðrar á fótum breiða virusbitlar við húðfløkum kring um á gólvinum. Ofta eru smáar rivur í teirri vátu húðini, ið eru viðkvæmar fyri smittu. Ein verður sostatt smittaður annaðhvørt við beinleiðis sambandi ella av kambfjaðra virusbitlum í húðfløkum á gólvinum.
Fyri at sleppa undan at smitta onnur, eiga tey, ið hava kambfjarðar á fótunum, ikki at ganga skóleys og skola væl og virðiliga eftir at hava verið í bað.
Roynt hevur verið at minka um smittuvandan við at smyrja glært neglalakk á kambfjaðrarnar, men tað munar ikki stórvegis.
Hvussu long tíð gongur eftir, at ein er smittaður, til kambfjaðrarnar koma fram?
Tilgerðartíðin er ymisk og kann verða drúgv. Virusið kann liggja í dvala eina tíð, áðrenn kambfjaðrarnar koma fram, frá vikum upp í mánaðir, so tað er ringt at siga, nær ein er vorðin smittaður.
Summi kunnu renna runt skóleys í fimleikahøllum, svimjihøllum og baðstovum, har ørgrynna av kambfjaðravirusi er uttan at fáa eina kambfjøður.
Hví fáa summi kambfjaðrar og summi ikki?
Tey flestu eru helst fyri smittuvanda onkuntíð - ella fleiri ferðir - í lívinum, tað er bara ógjørligt at sleppa undan. Men summi hava eina sterka immunverju, ið basir virusinum. Ein fær bara eina dulda, lina ígerð. Onnur tykjast ikki at hava eins sterka verju.
Trupulleikarnir kunnu draga út í langa tíð. Tað er sera ymiskt frá einum til annan, hvussu smittuviðkvæmur ein er. Enn vita vísindini ikki alt um hetta, men dúgliga verður granskað.
Hvussu verða kambfjaðrar viðgjørdar?
Best er at bíða og vita, um ein megnar at standa ímóti. Tað merkir, at immunverja kropsins fer í hernað ímóti kambfjaðravirusinum. Umleið helvtina av kamfjaðrum hjá børnum hvørva innan 1-2 ár uttan viðgerð. Tí er tað kanska tað frægasta at bíða, tá talan er um børn, av tí at viðgerðin mangan er pínufullari enn sjálvar kambfjaðrarnar. Annars eru eingi serstøk ráð, sum kunnu hjálpa børnum undir 6 ára aldri, men ein møguleiki er at royna plástrið (Compeed líktorn plástrið) við ongari salicylsýru, tí sýran er ov sterk fyri húðina hjá børnum undir 6 ár. Eru trupulleikar ella roynt verður at skunda undir grøðingina, eru ráð fyri kambfjaðrum á hondum og fótum, sum kunnu roynast á børnum yvir 6 ár.
Hetta kann ein sjálv(ur) gera!
Eingin háttur at grøða kambfjaðrar er til, men plágast ein av teimum, ber til at royna eini ráð móti kambfjaðrum.
Smyrjið eitt nú Verucid-liniment á tær, ið eru ringar at basa og koma aftur á hendur og føtur.
Ein annar møguleiki er "Compeed plástur". Bæði hesi kunnu keypast í handkeypi á apotekinum.
Í hesum tveimum ráðum er salicylsýra í, ið virkar bloytandi og upploysandi.Ansið tí eftir húðini uttanum kambfjaðrarnar, tá hetta evnið verður smurt uppá. Ein kann smyrja vaselin og/ella seta ein filtring rundan um kambfjaðrarnar.
Neyðugt er at bloyta kambfjaðrarnar í sápubaði, hereftir verður tann deyði vevnaðurin tikin burtur við at skava/skera burtur av teimum (sí leiðbeiningina á hylkinum/kunningarlepanum.)
Spyr eisini á apotekinum.
Í longsta lagi tríggjar mánaðir
Drúgv tíð gongur at viðgera kambfjaðrar, og viðgerðin skal halda fram, til kambfjaðrarnar eru horvnar. Gevist kortini við viðgerðini, eru kambfjaðrarnar ikki horvnar eftir trimum mánaðum.
Hesi ráð fyri kambfjaðrum mugu, sum sagt áður, ikki nýtast til børn undir 6 ár.
Eisini kann ein brúka filtringar, sum kunnu lætta trýstið á fótkambfjaðrunum.
Nær skal so farast til lækna?
- Tá ein er avtakin við kambfjaðrum. Tað kann eisini vera gott at fáa staðfest, at tað veruliga er ein kambfjøður, ein í langa tíð hevur roynt at viðgera á ymsan hátt, men til fánýtis.
- Við hvørt kann ein fáa ilt av kambfjaðrum. Tá skal viðkomandi ikki halda fram at viðgera tær sjálvur. Tá eigur at verða farið til lækna.
- Ein eigur ikki sjálvur at viðgera kambfjaðrar í andlitinum. Tær eru í einum so viðkvæmum ella eymum øki.
- Ein diabetikari skal leita sær læknahjálp, av tí at vandi er fyri illa grøðandi sárum.
- Fyrr var vanligt at brenna kambfjaðrar við laser, men tað eru tey varnari við í dag. Tað fer í so djúpt, og greflig arr kunnu standa eftir.
Í einstøkum førum verður tað framvegis roynt, men undir iljunum verður farið varliga fram. Tann, ið fer til lækna nú á døgum fyri kambfjaðrar, fær í staðin frystiviðgerð, sum kann verða pínufull.
Kambfjaðrarnar verða frystar við flótandi kølievni í 5-15 sekund, 2.-3.- hvørja viku hjá lækna Hetta hevur við sær, at tær detta av.
Mangan er neyðugt við fleiri viðgerðum, áðrenn kambfjaðrarnar hvørva. Men at enda hjálpir tað sjálvt fyri kamfjaðrar, ið eru ringar at fáa burtur, og sum tað ikki hevur eydnast við sjálvsviðgerð.
Kortini er eingin viðgerð í dag, sum við vissu kann beina fyri kambfjaðrum.


text:
Føroyski Johan Ásmundsson vísti íslendsku elituni innan mastersbólkin í svimjing, hvar skápið skal standa, tá hann vann 8 heiðursmerki í svimjing á stuttum teinum í sambandi við íslendska meistaraheitið.
Vevstovan hjá Poulinu Jóanesardóttir er kend fyri sítt slóðbrótandi arbeiði við føroyskum klæðum, men vevstovan fevnir eisini um nógv annað, eitt nú sniðgevur Poulina handliðshitarar, slips, handskar, turriklæði og nógv annað, alt eyðmerkt av neyvleika, góðsku og spæli við litum.
Leiðslan í Kringvarpinum hevur valt Nudlavirkið sum sín samstarvsfelaga í sambandi við, at Kringvarp Føroya skal hava nýggjan samleika, herundir nýtt navn og nýtt búmerki.
Seinastu árini hava ikki farið væl við umdøminum hjá Kringvarpinum, og eitt nú hevur stór øsing verið um lisensgjaldið, og atfinningar hava eisini verið av, at Kringvarpið sendur lýsingar í kapping við privatu miðlarnar.
Dagstovnurin á Hamrinum hevði tørv á, at kunningartilfarið um stovnin gjørdist betri. Stovnurin liggur í vøkrum umhvørvi, út til náttúru á einari síðu og býin á hinari síðuni.
Stovnurin er vældámdur og starvsfólk og leiðsla taka námsfrøðiligu uppgávurnar í størsta álvara, men við neyðugum vinsemi og opinleika. Á tann hátt skapa tey hvønn dag eitt gott umhvørvi fyri børnini á stovninum. Hetta vita tey, ið brúka stovnin, men neyðugt var at fáa boðskapin út til tey, ið hava møguleika at velja stovnin, sum dagsstovn hjá sínum børnum.
Tá Handilsskúlin í Marknagili fylti 30 ár, og skuldu hava móttøku, settu tey seg í samband við Nudlavirkið, at taka sær av marknaðarføringini, vit tillagaðu teirra búmerki til tiltakið, forritaðu flashlýsingar til portal.fo, in.fo og vp.fo, á Facebook samskipaðu vit marknaðarføringina og gjørdu Facebooklýsingar, eisini skrivaðu vit tíðindaskriv og gjørdu blaðlýsing at koyra í Vikublaðið.
Tá Skúlin á Argjahamri skuldi kunna foreldur í Tórshavnar kommunu um, at skúlin hevur forskúla komandi ár, heittu tey á Nudlavirkið um hjálp. Vit avgjørdu at gera ein kunnandi faldara, ið við myndum og orðum lýsti forskúlan og frítíðarskúlan, har forskúlabørnini eru helvtina av tíðini.
Ein fyritøka við virðing fyri sær sjálvari má hava eitt navn, eitt eyðkenni og gjarna eitt búmerki. Tá eg stovnaði mína fyritøku, lá tað beint til høgrabeinið at kalla hana Nudlar ella okkurt tílíkt. Mín vælvitjaði bloggur eitur nudlar.net. So hví ikki bara byggja víðari á hann. Eg kom tó skjótt til ta niðurstøðu, at tað kann vera trupult at brúka ein ofta ágangandi blogg sum inngongd til mína fyritøku.
Tað er mær ein frægd at bjóða tær innar á Nudlavirkið. Hetta er heimsíðan hjá Nudlavirkinum, ið fæst við samskiftiráðgeving av ymsum slag. Eingin uppgáva er ov lítil, og tær fægstu ov stórar til, at Nudlavirkið kann loysa tær saman við góðum samstarvsfeløgum.
Á hesari síðu er ætlanin at deila ymiskt við tykkum, ið vit fáast við, og hugleiðingar innan samskiftisøkið.


text:
Løntakarar
Talið av løntakarum, sum høvdu høvuðsinntøkuna úr fiskiskapi, var í 2015 góð 1.500 fólk. Sostatt hava 6% av løntakarunum fiskiskap sum høvuðsvinnu. Prosentparturin av løntakarum í fiskiskapi er fallandi. Í 1997 taldu teir 13% av løntakarfjøldini.
Sammett við aðrar vinnur er 6% rímuliga stórur partur, fiskavøruídnaður hevur eisini um 6% av øllum løntakarum. Til samanberingar telja løntakararnir í byggivinnuni góð 7%, meðan heili 12% starvast í handil og umvæling.
Tey 6 prosentini av løntakarunum, sum starvast í fiskiskapi, eru ikki javnt skift á sýslurnar. Talvan niðanfyri vísir í fyrra teigi hvussu nógv teirra, sum starvast í fiskiskapi, búgva í ymsu sýslunum, og í øðrum teigi sæst, hvussu nógv prosent av løntakarunum í sýsluni starvast í fiskiskapi.
Til dømis sæst, at í Streymoyar sýslu búgva 26% av teimum, sum starvast í fiskiskapi, men av øllum løntakarum í sýsluni taldu tey bara 3%.
Heili 27% av teimum, sum starvast í fiskiskapi, búgva í Eysturoyar sýslu, men kortini telja tey bara 7% av øllum løntakarum í Eysturoyar sýslu. Tað er í Norðoya sýslu, at løntakararnir í fiskiskapi telja mest sum partur av øllum løntakarunum í sýsluni, har 13% starvaðust í fiskiskapi.
Meira útgreinaðir upplýsingarum løntakarar eru at finna í hagtalsgrunninum.


text:
Í blaðstubba fyrst í januar mánaði sipaði eg til eina grein á forsíðuni í danska "Politiken". Greinin stóð í blaðnum seinast í desember 2016. Hon var eitt álop á Ísrael. Hetta var í samband við at nýggi forsetin í USA hevði sagt, at hann ætlaði at flyta amerikonsku sendistovuna í Tel Aviv niðan til Jerusalem.
Fyrst í 1980-árunum tók ísraelska stjórnin avgerð um, at gera Jerusalem til høvuðsstað Ísraels. Áður var Tel Aviv høvuðsstaður. Tel Aviv hevði verið høvuðsstaður síðani hin minniliga 14. mai 1948, tá ið Dávid Ben Gurion lýsti Ísrael sum sjálvstøðugt ríki. Eftir at Ísrael hevði lýst Jerusalem til høvuðsstað, tordu flestu lond ikki at flyta sendistovur teirra úr Tel Aviv og niðan til Jerusalem. Hetta var av ótta fyri arabisku oljulondunum.
Í hesum sambandi var tað, at nøkur kristin tóku seg saman at stovna eina kristna sendistovu í Jerusalem. Hendan sendistovan ber enska heitið ”International Christian Embassy Jerusalem”, stytt til ICEJ.
Í løtuni arbeiða nøkur av okkum við at stovna ein føroyska deild av altjóða kristnu sendistovuni í Jerusalem. Endamálið við at stovna eina kristna sendistovu í Jerusalem, var at vísa kristnan stuðul til sjálvsøgdu rættindi Ísraels at avgera sín egna høvuðsstað. Síðani hevur Jerusalem verið høvuðsstaður Ísraels. Tað, at onnur lond í heiminum skulu siga Ísrael, at Jerusalem ikki skal vera høvuðsstaður teirra, er at gera seg inn á sjálvstøðuga rætt Ísraels.
Fyrst í juni í ár eru 50 ár liðin síðani gamli býarparturin av Jerusalem aftur kom á jødiskar hendur. Tað var tá ið kongaríkið Jordan, legði upp í seksdaga kríggið í juni 1967 fyri at hjálpa arabisku grannalondunum at taka alt Ísrael. Kongaríkið Jordan hevði tá havt Jerusalem í hondum í 19 ár, 1948-1967. Men Jordan, saman við Eyptalandi og Sýria, taptu kríggið. Ísrael tók Samaria, Judea og eystara býarpart Jerusalems við tempulplássinum og Grátimúrinum.
ST-felagsskapurin, sum í november 1947 lutaði Ísrael ein part av heilaga landinum, hevur seinastu mongu árini gjørt seg inn á Ísrael. ST-felagsskapurin hevur gjørt eina viðtøku fyri og aðra eftir, ið fordømir Ísrael, sum er einasta demokratiska landið í miðeystri. Eitt av hesum krøvum er, at Ísrael skal taka seg aftur til markið, ið var áðrenn 1967. Eitt órímiligt krav, sum Ísrael hvørki vil ella kann ganga við til. Orsøkin er, at hetta markið smalkar so nógv um Ísrael, at tað verður ómøguligt at verja landið. Eitt annað krav frá felagsskapi Sameindu Tjóða er, at Ísrael skal ikki byggja nýggjar íbúðir í eystur-Jerusalem. Hetta hendir meðan Sameindu Tjóðir hava ilt við at savnað meiriluta fyri at fordøma fólkadráp í grannalandi Ísraels, Sýria. Har eru umleið hálv millión menniskju dripin. Ein sorgarleikur, ið er meginorsøkin til mikla flóttafólkastreymin inn í Europa seinastu árini.


text:
M/S Deutchland liggur ídag við Runavíkar havn. Ferðamannaskipið legði at kl 12.00 og væntast at liggja til kl 19.00.
Myndin er tikin á brúnni, frá vinstru 1. stýrimaður á Deutschland, Hans Jacob Lamhauge (borgarstjóri) Oda Ellingsgaard (Kunningarstovan) Jóhan Mortensen (umboðsmaður), Herbjørg H. Jøkladal (Kunningarstovan) og skiparin á Deutschland.
Niðri á havnaøkinum hava menn frá kommununi sett telt upp í sambandi við hesa forvitnisligu vitjan. Inni í teltinum er ein kunningarstova til taks til ferðafólkið, føroysk suppa fæst til keyps frá Sjócaféini, og eisini hevur Orkis ymiskar minnis- og gávulutir til sølu.
Shuttel bussar koyra til Glyvra forminnissavn, gjøgnum Runavíkina, út á Toftavatn, runt Agnið, fram við gomlu kirkju á Nesi og Fríðrikskirkjuni á Toftum. Bussarnir koyra ½ hvønn tíma.
Hoyvíks Tours skipar eisini fyri bussferðum runt oynna. Vitjanin gingið væl og fólk eru sera væl nøgd.


text:
Dygdar góðska, nútíðar snið, orkusparandi. krevur lítla røkt, skjót levering. Hví gjalda meira enn neyðugt?
ZelaLUX gevur tær so nógv ljós sum gjørligt, uttan at linka um krøvini til bjálvingina.
ZelaLUX er ment við besta bjálvingartilfarinum á marknaðinum, samstundis sum man hevur havt stórt fokus á sniðgeving og ljósinnskot. Sum standard, vera ZelaLUX vindeygu veitt við 3 tettingum.
Tað stóra ljósinnskoti er ein fyrimunur fyri bæði trivnað og vælveru. Vindeygaskipanin verður útboðin í øllum útrákum, og sum terassuhurð.
ZelaLUX kann eisini útbjóðast sum plus-orku vindeygu; t.e. vindeyga ið gevur meira hita til bústaðin, enn tann
Við sínum smølu kørmum/rammum framstendur ZelaLUX altíð eins – óansæð um talan er um eitt vindeyga ið kann opnast, ella ikki.
ZelaLUX er tað nýggja ættarliðið av vindeygum ið minimera um orkunýstluna hjá húsarhaldinum alla livitíðina hjá vindeyganum, samstundis sum vindeyga er ment og framleitt eftir bestu burðardygdar meginreglum. Alt tilfarið – træ innvendiga, aluminium útvendiga við einari kjarnu av framkomnum og sera isolerandi fiburkompositti RauFipro - er framleitt útfrá einari tankagongd, har burðardygd er í hásæti, m.a við at spara í so stóran mun sum gjørligt uppá tilfeingi. Restir frá framleiðsluni og spill kann nýtast í nýggjum profilum. Líkaleiðis kunnu gomul vindeygu og hurðar eftir mong ár eftir endaða nýstlu, niðurbrótast og endurnýtast. Ein nýmótans vindeygaskipan, framleidd við umsorgan fyri umhvørvinum.
Vit í Vind trúgva uppá, at tá tað kemur til trygd er bara tað besta gott nokk. Tískil fara vit aldrin uppá kompromi tá tað kemur til trygd.
Við 3 tetningsplátum sum standard framstendur ZelaLUX sum eitt nýmótans og ein sera tøtt vindeygaskipan. Við aluminium sum eitt útvendugt skjóldur móti veðrið og vindi, og einari kjarnu av fibursterkum komposit Rau-Fipro hevur vindeygaskipanin ein facadeplan ið bæði er vakurt, sterkt, tætt og sniðgivið til danska veðrið við vindi og regnið.
Innbrotstrygd er fyri mong ein týðandi faktorur tá avgerð um vindeygu skal takast. Hetta er eisini galdandi fyri okkum hjá Vind. Tískil er ZelaLUX ment soleiðis, at verulig trygd altíð er standard.
____
Síggj snittekningar, o.a. meira tekniskt tilfar - trýst her.


text:
- Enn er eingin avlýsing, og nógv týðir uppá, at 2017 verður betur, sigur Annfinn Hjelm frá Tórshavnar Havn, ið tekur ímóti teimum flestu skipunum.
Seinastu árini hevur talið av ferðamannaskipum, sum leggja leiðina framvið Føroyum, verið støðugt vaksandi. Árið 2015 var eitt metár við heili 63 skipum, harav átta av teimum komu í samband við sólarmyrkingina. Síðan minkaði talið av fráboðanum fyri 2016 heilt niður í 39 skip. Orsøkin var fráboðanarskyldan í Grindalógini og herferðin hjá Sea Shepheard, ið stygdu flestu ferðamannaskipini burtur.
- Tað støðugt vaksandi talið er úrslitið av miðvísum arbeiði fyri at fáa skipini hendan vegin. Nú noyðast vit bara at stríðast fyri at arbeiða tað uppaftur, sigur Annfinn Hjelm og leggur aftutrat, at hóast tað er gott at fráboðanarskyldan er broytt, merkist enn eingin munur. Hetta er allarhelst av tí, at flestu skipini leggja ætlanir tvey ár frammanundan, so tað er møguligt, at tað fer at síggjast á fráboðanum í 2018 og 2019.
Fleiri enn 40 ferðamannaskip hava boðað frá, at tey ætla sær at koma hendavegin í 2017.
Broytingin í fráboðanarskylduni í Grindalógini staðfestir, at lógin ikki er galdandi fyri ferðafólk, ferðamannaskip og onnur, ið ikki eru virkin í eini grind.


text:
Augustur
Augustur (Physeter macrocephalus) er heimsins størsti tannhvalur. Hannurin kann blíva uppí 20 metrar langur og viga uppí 50 tons. Honin er uppí 12 m til longdar og vigar 16 tons.
Augusturin livur í høðvusheitum av høggislokki. Hvalurin hevur einar 19 - 23 spískar tenn í tí klæna undirkjaftinum. Í yvirkjaftinum hevur hann holur, sum tenninar passa uppí. Nógvir augustar, serliga teir stóru hannanir, sum kunnu kava longst niður, kunnu takað rættiliga stóran høggislokk. Høðvusføðin er tó minni høggislokkur.
Augusturin hoyrir til millum teir hvalinir, sum kava longst niður. Teir kunnu vera undir í yvir ein tíma og kava longur enn ein km niður, teir stóru hannanir kunnu fara enn longur niður.
Augustur - Spermur[rætta | rætta wikitekst]
Hvalurin verður eisini nevndur Spermur, hetta er eisini enska (sperm whale) og norska spermhval) navnið. Hetta navnið kemur av einari serligari olju, sum finst fremst í kúluni á hvalinum, í tí sokallaða spermacetorgan. Henda oljan er klár og flótandi við kropshita, men stadnar tá hitin lækkar og verður tá til ein hvítan form, nakað líkt stearin, hetta líkist nakað sáð og hagani kemur navnið.
Gera landgongd í Føroyum[rætta | rætta wikitekst]
- Jóladag í 2000 svam ein augustur seg uppá sandin í Nesi í Hvalba. Roynt varð at fáa hann útaftur, men tað eydnast ikki.
- Nýggjársdag 2012 gjørdi ein augustur landgongd í mølini millum sandbakkar í Nesi í Hvalba.[1] Eftir ráðum frá djóralækna varð ikki roynt at gera nakað við henda augustin, sum doyði seinni sama dag.[2]
- Í november 2013 gjørdu tveir avgustar landgongd í Sundalagnum, norðafyri Streymin, annar gjørdi landgongd við Norðskála, meðan hin gjørdi landgongd í Nesvík. Tað vóru upprunaliga fýra avgustar ið svumu har í Sundalagnum, men tveir av teimum fóru avstað aftur. Onkur stjól tenninar á tí fyrra avgustinum ið doyði, fólk sum varða av Hvalastøðini við Áir høvdu annars tosað um at varðveita beinagrindina av tí avgustinum, men tá allur undirkjafturin var horvin, so kundi tað gera tað sama. Men tá tann seinni avgusturin doyði, varð ansað betri eftir, og hesaferð vóru tenninar ikki stolnar. Tann 26. november var hesin avgusturin tikin upp á land á Hvalastøðina við Áir, eftir at hava ligið deyður í eini tveir dagar. Bjarni Mikkelsen, lívfrøðingur, setti varliga hol á búkin á honum, og knappliga brast hann so at siga í andlitið á honum. Kringvarpið tók upp á film og varð hetta víst í Degi og Viku sama kvøldið og eisini lagt á heimasíðuna hjá Kringvarpinum. Filmsbrotið sum víst at hvalurin brast ferðast síðan víða og varð sætt av fleiri milliónum av fólkum kring allan heimin.[3]
Keldur[rætta | rætta wikitekst]
- ↑ Sudurras.info, Augustur í Hvalba
- ↑ Kringvarp Føroya, Morgunsendingin 3. januar 2011.
- ↑ Kvf.fo, Sjónvarpsbrot um avgustin fer um allan heimin


text:
Eiga tit ein vegg til hendan fýrin?/
Dagsins mest áhugaverda áheitan kemur frá danska listamanninum HuskMitNavn, sum manglar uttandura veggir í ella uttan fyri Havn at mála á. Hann verður við á framsýning í Norðurlandahúsinum, sum Lotte Nishanti Winther skipar fyri. HuskMitNavn er eitt pseudonym fyri ein kendan danskan listamann streetartist, sum er føddur í 1975 og sum hevur sýnt fram á viðurkendum gallaríum um allan heim. Hann skrivar: “HEJ FÆRØERNE Jeg kommer snart til Thorshavn og mangler nogen udendørs-vægge at male på. Minimum 2x2 meter, nye huse, forladte huse, industribygninger, alt har interesse, også udenfor Thorshavn. Kender du til nogen eller kender du nogen folk, der måske kan hjælpe, så skriv til info@huskmitnavn.com Tak for det.”


text:
Tíðindasavn
Leikirnir eru settir
Special Olympics World Games eru settir í Athen á Panathenaikon leikvøllinum, sum er tann gamli olympiski leikvøllurin. Nógvir áskoðarir vóru til setanina, og ítróttafólkini gingu ...
Bovlinghøllin í Leirvík vann ferðaseðilin
Í samband við Special Olympics World Games varð skipað fyri eini stuðulsrenning. Øll, ið stuðlaðu vóru við í dráttinum um ein ferðaseðil úr Føroyum til ...
Heilsan úr Athen
Føroyska liðið er komið til Athen í øllum góðum. Teir fyrstu dagarnir hava tey vant, umframt hetta hava tey eisini hugt seg um í Athen. ...
Føroysk luttøka til stórsta ítróttatiltak í 2011
Tólv føroysk ítróttafólk hava í allan vetur fyrireika seg til stórsta ítróttatiltak í heiminum í ár. Talan er um Special Olympics World Summer Games, sum ...
Special Olympics World Summer Games
Special Olympics World Summer Games vera settir í Athen 25. juni, og vit gleðast um, at vit kunnu luttaka á leikunum við 12 føroyskum ítróttafólki. ...
Boccia á eystanstevnu
Ítróttafelagið Svanur skipaði fyri boccia-kapping á Eystanstevnu. Kappingin var á stevnuøkinum og fitt av fólkið høvdu meldað til. Stórur spenningur var um fyrsta og annað ...
FM í frælsum ítrótti
Frælsur ítróttur hevur rættuliga fingið vind í seglini, talið á børnum og ungum íðkandi er voksið munandi. Tað var tí talan um eina sera spenanndi ...
Jóansøkan 2011
ÍSB fer aftur í ár at skipa fyri boccia- og svimjikapping á Jóansøku. Í ár verður stevnan á Tvøroyri, og bæði svimji- og bocciakappingin ...
FM: FREISTIN LONGD! og nú við rættingum
Stóra FM kappingin í frælsum ítrótti verður á Tórsbreyt fríggjadagin 10. juni, kl 15.00, har øll kunnu vera við. Kappast verður í 100-, 200- og ...
Grand Prix kappingarnar hjá Smæruni
Ítróttafelagið Smæran hevur skipað fyri trimum Grand Prix kappingum í frælsum ítrótti. Síðsta kappingin var sunnudagin 29. mai á Tórsbreyt, og felagið sigur á heimasíðuni ...
trygging.fo-renning (Grand Prix 3) -BROYTING!!!
Tiltakið, ið skuldi verið á Tórsbreyt tann 28/05, er í staðin flutt til tann 29/05- altso Sunnudagin.Vit møta á Tórsbreyt kl. 13.00.Orsaka broytingina, men vónandi ...
Smæran skipar fyri kapping
Tíðindi frá ítróttafelagnum Smæruni: 28 mai verður síðsta Grand-Prix renningini áðrenn summarfrítíðina.Kappingin verður hildin á Tórsbreyt kl 13.00.Aftur hesaferð verður skipað fyri 60m., 100m., 200m., ...
FM hjá SSF: Heiðursmerki og persónlig met til Ragnvald og Kristu
Svimjisambandið hevur skipað fyri árligu FM-kappingini í svimjing. Kappinging var í svimjihøllini í Gundadali um vikuskiftið, og svimjarar úr øllum landinum luttóku í kappingini. ...
55.000 kr frá stuðlafelagnum
Enn einaferð hava ÍSB-stuðlar handað ÍSB ein kekk. Hesaferð er hann áljóðandi kr 55.000,- Tað var Magdalena Johannesen, formaður í stuðlafelagnum, ið handaði kekkin, á ...
Ráðstevna um kvinnur í ítrótti
Hósdagin 5. mai 2011 kl. 19.30, skipar Ítróttasamband Føroya fyri ráðstevnu Í Norðurlandahúsinum Hóast hagtøl benda á, at kynsbýtið av limum í føroyskum ítrótti er ...
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Kravtíðir
Tíðarskeiðið har kravtíðir kunnu náast verður givið í samband við úttøkutreytirnar. Skjótast gjørligt eftir at tíðarskeiðið er liðugt verður kunngjørt hvør er úttikin.
Í samband við kravtíðirnar verða eisini møguligir bólkabýtið og aðrar avmarkingar kunngjørdar.
Úttøka
Frá endaligu úttøkuni og til byrjanina av kappingini skulu allir svimjarar, ið eru úttiknir luttaka í øllum teimum fyrireikingum, ið Svimjisambandið skipar fyri.
Fær úttikin svimjari skaða ella verður darvaður á annan hátt, skal hetta fráboðast Svimjisambandinum sum skjótast, ið so tekur avgerð um hvussu víðari skal farast fram.
Náa kravtíðir
Svimjistevnan skal verða góðkend av Svimjinevndini og standa í kalendaranum hjá Svimjisambandinum.
Góðkendur yvirdómari skal vera til svimjistevnuna. Er svimjistevnan uttanlanda, skal hon verða góðkend og váttað av einari FINA-tjóð. Stevnan kann ikki vera fyriskipað fyri at svimjari skal náa kravtíð.
Kravtíðin kann ikki náast við “time-trials” ella líknandi.
Millumtíðir (splitttíðir) góðkennast ikki. Tó so at fyrsta skifti í liðsvimjing kann góðkennast.
Hava fleiri svimjarar somu tíð og hetta hevur ávirkan á úttøkuna av liðnum, so skulu svimjararnir svimja um (svim-off).
Hevur svimjari nátt kravtíðina meira enn 4 mánaðir innan kappingina, so kann krav setast um støðufesti.
Svimjari yngri enn juniorsvimjari, ið klára kravtíðina til seniorkappingar verða sum meginregla ikki úttiknir.
Starvsnevndin skal endaliga staðfesta allar úttøkur.
Sett í gildi 7. oktober 2009


text:
Sverri Egholm
03.06.2017 - 22:10
Ítróttur > Ítróttur > Fimleikur
Ársins venjarar í estetiskum vórðu Anita Hentze og Gunnvør Hentze Samuelsen, venjarar hjá smágentum Fenja úr Havnar Fimleikafelag.
- Tað betýðir nógv. Vit høvdu ikki væntað tað. Tað merkir at mann hevur gjørt eitt gott arbeiði, og at tað sum mann brennur fyri hevur givið pote. Vit vóru venjarar hjá teimum síðsta ár eisini, og tað var ein stórur fyrimunur, at vit kenna tær so væl, siga tær.
Ársins amboðsfimleikari varð Christopher Klevang úr Havnar Fimleikafelag, fyri at vera eksplosivur, sterkur og so hevur hann fáar veikar síður.
Mynd: Hanna Vang


text:
Á hvørjum ári kemur Havstovan við einum tilmæli um fiskiskapin eftir upsa, toski og hýsu, í sambandi við at fiskidagatal skal setast eftir summarsteðgin. Og ferð eftir ferð mælir Havstovan til niðurskurð í dagatalinum, meðan vinnan mælir til at halda fast við verandi tal ella at økja um tað.
Soleiðis er aftur í ár.
- Veiðutrýstið á upsastovnin (t.e. tann parturin av stovninum, ið verður veiddur um árið) er í lagi, samstundis sum støddin á upsastovninum er oman fyri minstamarkið. Fyri bólk 2 (ið serliga veiðir upsa) verður tí mælt til at halda fram við sama tillutaða dagatali sum fyri verandi fiskiár,s krivar Havstovan millum annað, tá tað kemur til upsan.
Øðrvísi er við toski og hýsu.
- Fyri bólk 3, 4 og 5, ið serliga veiða tosk og hýsu, verður mælt til ein stóran niðurskurð. Í fyrsta lagi verður mælt til at taka allar óbrúktar dagar fyri Bólk 3, 4 og 5 úr skipanini. Í øðrum lagi verður mælt til at skerja teir brúktu dagarnar við 50 %. Hetta verður gjørt fyri at fáa toska- og hýsustovnin at koma á føtur aftur. So hvørt sum stovnarnir vaksa, kann eitt samsvarandi tal av hesum niðurskurðinum av teimum brúktu døgunum loyvast aftur í skipanina, skrivar Havstovan.
Fyri tosk á Føroyabanka verður framvegis mælt til, at eingin fiskiskapur verður komandi fiskiár.
Lesið tilmælið í fullum líki HER


text:
- Tíðindi, mentan og ítróttur
Vilja leggja almennar stovnar út á bygd
Tak niður
Landsstýrið skal kanna, hvørjar stovnar til ber at flyta úr Havnini. Tað halda andstøðutingmenninir Bill Justinussen, Kári P. Højgaard og Magnus Rasmussen, sum eiga uppskotið, og tað heldur rættarnevndin eisini. Ein samd rættarnevnd tekur undir við uppskotinum
Ætlanin er ikki at leggja allar almennar stovnar uttanfyri Havnina - bara at kanna hvussu man skilabest kann flyta nakrar út um Havnina, sigur Bill Justinussen.
Borgarstjórin í Havn, Annika Olsen, heldur at tað er eitt vánaligt hugskot, sum sýnir óbúnan politiskan hugsunarhátt.
Køkubitarnir verða fluttir eittsindur runt, men køkan verður ikki størra á hendan hátt, sigur borgarstjórin í Havn, sum heldur at vit heldur eiga at standa saman um høvuðsstaðin sum er í vøkstri, so hann kann kappast við aðrar høvuðsstaðir.
Ein samd rættarnevnd tekur undir við uppskotinum hjá Bill Justinussen, Kára P Højgaard og Magnus Rasmussen. Í rættarnevndini sita Kristin Michelsen, Magnus Rasmussen, Sonja Jógvnasdóttir, Ruth Vang, Ingolf Olsen, Edmund Joensen og Elsebeth Mercedes Gunnleygsdóttir.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Útivikan 2010 - norður á Fossar
Sløk 40 fólk møttust við brandstøðina - bæði yngri og tilkomin, úr 5 uppí 70 ár! Leiðin gekk niðan við Gjógvará, framvið "gomlu plenu", nakað niðan um Dvørganshorn og tvørturum Sarparygg. Haðani varð gingið undir Svarthomrum og niðan á vegin Norður á Fossar - ella fram á Fossar, sum onkur sigur. Á leiðini greiddu ferðaleiðarin og onnur fróðarfólk frá. Norðuri á Fossum varð steðgað á eina løtu, áðrenn gingið varð oman við Dalá og heimaftur um Sarparygg.
Nakrar myndir frá túrinum:
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Nú er svimjistevnan liðug á Reykjavík International Games 2016, og tað hevur verið eitt ball hjá føroyingunum líka frá byrjan til enda. Nú seinnapartin fingu vit eini trý nýggj føroysk met og trý nýggj føroysk juniormet afturat, umframt at svimjararnir sær enn fleiri heiðursmerki.
Í 50 rygg fyri kvinnur vann Signhild Joensen úr Ægir bronsu við tíðini 30.71, tríggjar hundraðpartar frá juniormetinum hjá Biritu Debes á 30.68 frá Small States stevnuni í Hafnarfirði í 2010. Barbara Debes var við 33.13 triðskjótast í B-finaluni. Sí úrslitalistan
Í 50 bringu fyri menn vann Róland Toftum úr Suðuroyar Svimjifelag gull við 30.03, sum samstundis var stórt nýtt føroyskt met og juniormet, í mun til hansara 30.45 frá innleiðandi riðlunum. Rókur Trygvason úr Ægir varð nr fimm við 32.75, og Hugin N. Lave vann B-finaluna við 33.70, og Rani Jacobsen eisini úr SuSvim varð har nr 4 við 36.73. Sí úrslitalistan
Í 50 frí fyri menn vann Róland Toftum úr Suðuroyar Svimjifelag silvur við 24.38, sum var stór betring av hansara bestu tíð til nú á 24.87 frá Norðurlendsku Meistarastevnuni fyri Ung í 2014. Eyðbjørn Joensen eisini úr SuSvim var nr 4 við 24.82, og Frans Johannesen úr Esbjerg nr 5 við 25.09. Í B-finaluni var Rói Bech úr SuSvim nr 3 við 25.66, og Alvi Hjelm úr Ægir nr 7 við 28.40. Sí úrslitalistan
Í 200 blandað fyri menn vann Alvi Hjelm bronsu við 2:11.67, aftanfyri donsku Viktor B. Bromer á 2:07.61 og Frans Johannesen á 2:09.07. Sí úrslitalistan
Í 200 rygg fyri kvinnur vann Sára Ryggshamar Nysted úr Suðuroyar Svimjifelag silvur við 2:18.11, sum samstundis var stórt nýtt føroyskt met og juniormet í mun til hennara 2:19.29 frá HeimsMeistarastevnuni fyri Juniorar í Singapore í 2015. Signhild Joensen úr Ægir vann í somu kapping bronsu við 2:24.17. Sí úrslitalistan
Í 100 rygg fyri menn var Húni Vestergaard úr Suðuroyar Svimjifelag fjórskjótastur í B-finaluni við 1:14.27. Sí úrslitalistan
Í 100 bringu fyri kvinnur vann Ásbjørg Hjelm úr Ægir bronsu við 1:16.19, meðan Sólva A. Sigurðsson úr Ægir, Sólrun Kjærbo úr Suðuroyar Svimjifelag og Lea Midjord úr Suðuroyar Svimjifelag vóru ávikavíst skjótast, næstskjótast og fjórskjótast í B-finalun við 1:22.43, 1:23.03 og 1:27.27. Sí úrslistalistan
Í 200 bringu fyri menn vunnu Róland Toftum úr Suðuroyar Svimjifelag og Rókur Trygvason úr Ægir gull og silvur við ávikavíst 2:23.72 og 2:31.42, Róland her við stórum nýggjum føroyskum juniormeti, í mun til hansara 2:29.49 frá somu stevnu í fjør. Hartil vóru Hugin N. Lave og Rani Jacobsen úr Suðuroyar Svimjifelag nr 6 og 8 við 2:39.32 og 2:58.52. Sí úrslitalistan.
Í 100 firvald fyri menn varð Eyðbjørn Joensen úr Suðuroyar Svimjifelag akkurát uttanfyri heiðursmerkini, sum nr 4 við 59.50, sí úrslitalistan.
Í 100 frí fyri kvinnur vann Sára Ryggshamar Nysted úr Suðuroyar Svimjifelag silvur við 58.67 og nýggjum føroyskum meti og juniormeti. Hon átti sjálv metini á 58.91, frá SuSvim stevnu fyrr í hesum mánaðinum. Jana B. Thomsen úr Ægir varð nr 4 við 1:01.02, og Barbara Debes úr Ægir var nr 5 í B-finaluni við 1:03.63. Sí úrslitalistan
Og í 200 frí fyri menn vann Alvi Hjelm úr Ægir bronsu við 1:59.28, meðan Frans Johannsen úr Esbjerg vann gull við 1:55.74. Sí úrslitalistan her
Øll úrslitini kunnu síggjast her á swimrankings.net